Jürgen Klopp
Jürgen Norbert Klopp (Stuttgart, 16 ta' Ġunju 1967) huwa eks-plejer tal-futbol u kowċ Ġermaniż li bħalissa jmexxi lit-tim Ingliż ta' Liverpool.

Karriera

Plejer
Klopp beda jilgħab ma' klabb dilettanti bħal Eintracht Frankfurt II, Viktoria Sindlingen u Rot-Weiss Frankfurt. Fl-1989 hu ssieħeb ma' Mainz 05 u hemmhekk baqa' sakemm irtira. Hu oriġinarjament lagħab bħala attakkant, qabel ma bidel il-pożizzjoni bħala difensur fl-1995.

Kowċ

Mainz 05
Wara l-irtirar tiegħu minn ma' Mainz 05, Klopp ġie maħtur bħala maniġer mal-istess klabb. Huwa baqa' bħala kowċ għal seba' snin, li matulhom huwa wassal lit-tim għall-ewwel dehra fil-Bundesliga, u kwalifikazzjoni għall-UEFA Cup 2005–06. Fl-aħħar tal-istaġun 2006–07, Mainz 05 kienu relegati, iżda Klopp għażel li jibqa' mal-klabb. Madankollu, minħabba l-fatt li dawn ma kinux kapaċi jiksbu promozzjoni, hu rriżenja fl-aħħar tal-istaġun 2007–08.

Borussia Dortmund
F'Mejju 2008, Klopp kien avviċinat biex isir kowċ ġdid ta' Borussia Dortmund, eventwalment hu ffirma kuntratt ta' sentejn mal-klabb, li kien spiċċa fit-13-il post diżappuntanti taħt il-kowċ preċedenti Thomas Doll. Fl-ewwel staġun tiegħu inkarigat, Klopp iggwida lil Borussia Dortmund biex jirbħu s-Supercup Ġermaniża, billi għelbu liċ-ċampjins Ġermaniżi Bayern Munich. Klopp wassal lill-klabb fis-sitt post fl-ewwel staġun tiegħu inkarigat, u spiċċa fil-ħames post fl-istaġun ta' wara, qabel ma wassal lil-klabb għat-titli suċċessivi tal-Bundesliga fl-istaġuni 2010–11 u 2011–12. 

Matul l-istaġun 2011-2012, il-81 punt akkumulat minn Borussia Dortmund kienu t-tieni l-akbar ammont ta' punti li nġabru fl-istorja tal-Bundesliga (wara Bayern Munich) u s-47 punt li kisbu fit-tieni nofs tal-istaġun ukoll stabbilixxa rekord ġdid. Il-25 rebħa tal-kampjonat ta' Borussia Dortmund laħqu l-pass importanti ta' Bayern Munich fl-istaġun 1972-1973, filwaqt is-sekwenza ta' 28 logħba tal-kampjonat mingħajr telfa kienet l-aħjar li qatt ġiet irreġistrata fi ksur ta' rekord uniku fi staġun tal-ogħla livell Ġermaniż. Fit-12 ta' Mejju 2012, Klopp kabbar l-istorja ta' Borussia Dortmund bl-issiġillar tal-ewwel doppjetta domestika li l-klabb kiseb, billi għelbu lil Bayern Munich 5–2 fil-finali tad-DFB-Pokal. Klopp iddeskritta d-doppjetta bħala "aħjar minn (hu) seta' immaġina".

Il-forma tal-kampjonat ta' Borussia Dortmund matul l-istaġun 2012-2013 kienet agħar minn ta' qabel, bi Klopp jinsisti lit-tim tiegħu biex jiffoka fuq iċ-Champions League, wara ġirja diżappuntanti fil-kompetizzjoni qabel dik id-dikjarazzjoni. It-tim ta' Klopps kien tela' biex jilgħab kontra Manchester City, Real Madrid u Ajax fejn dan il-grupp ġie msejjaħ Group of Death. Madankollu, huma ma tilfux logħba, iżda huma għamlu xi prestazzjonijiet impressjonanti, speċjalment kontra t-tim ta' Jose Mourinho, Real Madrid. Borussia Dortmund avvanzaw fit-triq għall-finali, fejn iffaċjaw lil Real Madrid għal darb'oħra fil-fażi tas-semifinali tal-kompetizzjoni. Wara riżultat eċċellenti fl-ewwel leg, b'rebħa ta' 4-1, u telfa ta' 2-0 fisser li Dortmund kisbu l-finali għat-tieni darba.  Dortmund tilfu l-finali 1-2 kontra r-rivali Bayern Munich, b'gowl ta' Arjen Robben fid-89 minuta.

F'Novembru 2012, Klopp wiegħed l-futur tiegħu lill-klabb, wara rakkonti frekwenti li jkun il-kowċ ta' Chelsea.

Ħajja privata
Bħalissa Klopp huwa miżżeweġ għat-tieni darba. Huwa għandu żewġ subien, wieħed li lagħab għall-Borussia Dortmund II qabel ma rtira minħabba korrimenti. Mill-2009, Klopp mar jgħix ġewwa Herdecke, fejn ħafna plejers ta' Borussia Dortmund jgħixu.

Klopp huwa Kristjan Protestant li ta' spiss jistqarr il-fidi tiegħu fil-pubbliku. F'għadd ta' intervisti u pubblikazzjonijiet evanġeliċi, huwa jirreferi għall-Ġesù Kristu bħala l-bażi tal-ħajja tiegħu.

Unuri

Kowċ

Borussia Dortmund
 Fußball-Bundesliga: 2010–11, 2011–12
 DFB-Pokal: 2011–12
 DFL-Supercup: 2008

Liverpool
 Premier League: 2019–20
 UEFA Champions League: 2018–19
 UEFA Super Cup: 2018–19
 Tazza tad-Dinja tal-Futbol tal-Klabbs: 2019

Individwali
 Kowċ tas-Sena (Ġermanja): 2011, 2012, 2019

Referenzi

Ħoloq esterni
 Profil fuq is-sit uffiċjali ta' Liverpool

Nies ħajjin
Twieldu fl-1967
Futbolers Ġermaniżi
Kowċis Ġermaniżi
Plejers ta' 2. Fußball-Bundesliga
Plejers ta' Eintracht Frankfurt
Plejers ta' 1. FSV Mainz 05
Kowċis tal-Fußball-Bundesliga
Kowċis ta' 2. Fußball-Bundesliga
Kowċis ta' 1. FSV Mainz 05
Kowċis ta' Borussia Dortmund